1867

Podawki 
 W Serbach 
 2. oktobra: Na starym Budestečanskim kěrchowje poswjeći so pomnik Jana Michała Budarja. Z dobrowólnych darow financowany wopomnjenski kamjeń płaći jako scyła prěni serbski pomnik za zasłužbneho Serba.

 Druhdźe 
 12. februara: Po załoženju Sewjeroněmskeho zwjazka woli so konstiuowacy Mócnarstwowy sejm. Wjetšinu stwori Nacionalnoliberalna strona zhromadnje ze Swobodnokonserwatiwnymi.
 1. měrca: Nebraska sta so ze 37. zwjazkowym statom Zjednoćenych statow.
 30. měrca: Ruske carstwo předa Alasku za 7,2 milionaj dollarow Zjednoćenym statam.
 18. apryla: Posledni osmanski komandant wopušći twjerdźiznu Běłohród; z přećehnjenjom stolicy wot Kragujevca do Běłohroda skónči so 346-lětne knježerstwo Osmanow w Serbiskej.
 19. junija: Z wotprawjenjom kejžora Maksimiliana I. - bratra rakusko-wuherskeho kejžora Franca Józefa I. - skónči so druhe mexiske kejžorstwo.
 1. julija: Wustawa Sewjeroněmskeho zwjazka nabudźe płaćiwosć. Otto von Bismarck sta so z kanclerom.
 1. julija: Kanadiska konfederacija bu njewotwisna wot Wulkeje Britaniskeje.
 15. awgusta: Podpisanje Rakusko-wuherskeho wurunanja, załoženje Rakusko-Wuherskeje.
 11. septembra: Prěni zwjazk Marxoweho „Kapitala“ wuńdźe w Hamburgu.
 8. nowembra: We waliziskich podkopkach Ferndale Colliery, hdźež so kamjentne wuhlo wudobywa, wumrě 178 mužow a hólcow při dwěmaj eksplozijomaj.

 Narodniny 
 18. februara: Hedwig Courths-Mahler – němska spisowaćelka († 1950)
 16. apryla: Wilbur Wright – US-ameriski lětanski pioněr a konstrukter lětadłow († 1912)
 14. meje: Kurt Eisner – němski politikar a spisowaćel († 1919)
 8. junija: Frank Lloyd Wright – US-ameriski architekt († 1959)
 8. julija: Käthe Kollwitz – němska wuměłča († 1945)
 6. septembra: Jakub Šewčik – serbski farar, kulturny stawiznar a basnik († 1935)
 11. septembra: Jan Arnošt Hančka – serbski wučer a ludowy spisowaćel († 1928)
 29. septembra: Walther Rathenau – němski industrialnik a politikar († 1922)
 22. oktobra: Bjarnat Hicka – serbsko-katolski farar († 1923)
 7. nowembra: Marie Curie – pólsko-francoska chemikarka a fyzikarka († 1934)
 5. decembra: Józef Piłsudski – pólski maršal a statnik († 1935)
 25. decembra: Ali Jinnah – politikar w Britisko-Indiskej a załožer Pakistana († 1948)

 Wumrěće 
 30. januara: Kōmei – 121. kejžor Japanskeje (* 1831)
 1. februara: Jan Wróbl – serbski zahrodkar w Zarěču, wjednik serbskeho burskeho hibanja 1848/49 (* 1800)
 19. februara: Roman Zmorski – pólski basnik a přełožowar (* 1822)
 25. měrca: Friedlieb Ferdinand Runge – němski chemikar (* 1794)
 2. apryla: Kito Fryco Stempel – delnjoserbski farar, basnik a přełožowar (* 1787)
 19. junija: Maksimilian I. – mexiski kejžor (* 1832)
 26. julija: Otto I. – kral Grjekskeje (* 1815)
 25. awgusta: Michael Faraday – jendźelski fyzikar a chemikar (* 1791)
 31. awgusta: Charles Baudelaire – francoski basnik (* 1821)
 27. septembra: Jurij Libuš – serbski farar, domiznowědny slědźer a zakitowar serbstwa (* 1788)

 Wotkaz 


Kategorija:Lěto (19. lětstotk)